เปลี่ยนขยะให้เป็นของขวัญ
Facebook PTT GLOBAL CHEMICAL,ในช่วงเทศกาลส่งความสุขปีใหม่ การส่งของขวัญให้คนพิเศษเพื่อแบ่งปันความรู้สึกดีๆ เป็นธรรมเนียมที่ปฏิบัติกันมานาน ที่น่าสนใจคือในปัจจุบัน การครีเอตของขวัญปีใหม่ มักจะเน้นเรื่องของ สิ่งแวดล้อมธรรมชาติ และรีไซเคิลจากวัสดุที่เหลือใช้ ยกตัวอย่างปัญหา เรื่องของขยะ เป็นปัญหาสำคัญไปทั่วโลกรวมถึงประเทศไทยด้วย มีผลกระทบต่อระบบนิเวศและสิ่งแวดล้อมโดยตรง,ภายใต้แนวคิด From Trash to treasure PTTGC โดย พีทีที โกลบอล เคมิคอล ได้สร้างนวัตกรรมที่ตระหนักถึงคุณค่าและประโยชน์ของขยะที่สามารถนำกลับมาใช้ใหม่เพื่อสิ่งแวดล้อม สอดคล้องกับหลักการของเศรษฐกิจหมุนเวียนหรือ Circular Economy มุ่งเน้นให้ใช้ทรัพยากรอย่างมีประสิทธิภาพสูงสุดด้วยการใช้นวัตกรรมและไอเดียมาเพิ่มมูลค่าของขยะ ไม่ให้เป็นขยะที่ไร้ค่าสร้างมลพิษต่อสิ่งแวดล้อมต่อไป,ประเด็นนี้ ปฏิภาณ สุคนธมาน ประธานเจ้าหน้าที่ปฏิบัติการกลุ่มธุรกิจปิโตรเคมีขั้นปลาย PTTGC อธิบายว่า เริ่มต้นของกระบวนการจะต้องเริ่มจากการสร้างความรับผิดชอบ การจัดการขยะตั้งแต่ต้นทาง จากนั้นใช้เทคโนโลยีมาแปลงขยะให้เป็นวัตถุดิบ ทั้งขยะจาก พลาสติกใส และขยะจาก พลาสติกโพลิเอทิลีน จากนั้นก็นำมาใส่ไอเดียและดีไซน์พัฒนาออกแบบเป็นสินค้าแฟชั่นที่มีมูลค่าสูงขึ้น,โดยมีเป้าหมายระยะยาวเพื่อลดขยะพลาสติกในทะเลอย่างยั่งยืน,ที่เห็นเป็นตัวอย่างชัดเจนให้สอดรับกับเทศกาลปีใหม่ พีทีทีจีซี ได้ร่วมมือกับ สยามดิสคัฟเวอรี่ ภายใต้ความคิดสร้างสรรค์ จุดประกายให้ก้าวเข้าสู่ปีใหม่ด้วยการเปลี่ยนแปลงและพัฒนาตัวเองให้เป็นคนยุคใหม่ที่ใส่ใจสิ่งแวดล้อม เริ่มต้นครีเอต ต้นคริสต์มาส Upcycling Xmas ด้วยการนำพลาสติกเหลือใช้มาประกอบเป็นต้นคริสต์มาสสูง 5 เมตร พร้อมด้วยหมีขาวขนาดใหญ่ที่ทำจากถุงพลาสติก ขนาดสูง 3.60 เมตร ประดับไฟให้ดูเหมือนเป็นแมงกะพรุนไฟเรืองแสงอยู่ในทะเล ในขณะเดียวกันก็จะจัดตั้งตู้ขนาดใหญ่ไว้บริเวณทางเข้าชั้น M สยามเซ็นเตอร์ สำหรับให้ประชาชนช่วยกันนำขวดพลาสติกนำไปให้ พีทีทีจีซี เข้าสู่กระบวนการผลิตเป็นสินค้าแฟชั่นในการกระตุ้นจิตสำนึกรักษ์สิ่งแวดล้อม,การกำจัดขยะถูกระบุให้เป็น 1 ในยุทธศาสตร์ 10 ด้านของแผนยุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติฉบับที่ 12 ปัญหาขยะจึงไม่ใช่เรื่องขยะอีกต่อไป แต่เป็นปัญหาระดับสากลที่ต้องร่วมดำเนินการแก้ไขด้วยกันทุกฝ่าย เช่นขยะจากแหล่งท่องเที่ยวทางทะเล ชายฝั่ง หมู่เกาะของประเทศไทย,นอกจากจะเพิ่มมูลค่าของขยะแล้ว คาดว่าโครงการดังกล่าวจะช่วยลดปริมาณขยะพลาสติกในทะเลไม่น้อยกว่า 10 ตันในปีนี้ เริ่มต้นจาก ต้นคริสต์มาส ในโอกาสเทศกาลปีใหม่ปีนี้ คือความหวังจาก ของขวัญชิ้นเดียวในโลก ที่จะนำไปสู่การรักษ์โลก รักษ์สิ่งแวดล้อม,เริ่มต้นของการเปลี่ยนแปลงชีวิตไปพร้อมๆกับการเปลี่ยนแปลงของโลกใบนี้.,หมัดเหล็ก,mudlek@thairath.co.th
ในช่วงเทศกาลส่งความสุข ปีใหม่ การส่งของขวัญให้คนพิเศษเพื่อแบ่งปันความรู้สึกดีๆเป็นธรรมเนียมที่ปฏิบัติกันมานาน ที่น่าสนใจคือในปัจจุบัน การครีเอตของขวัญปีใหม่ มักจะเน้นเรื่องของสิ่งแวดล้อมธรรมชาติและรีไซเคิลจากวัสดุที่เหลือใช้
ขยะ,ปิโตรเคมี,รีไซเคิลขยะ,หมัดเหล็ก,คาบลูกคาบดอก,ข่าวทั่วไป